افغانی سرې میاشتې د کنړ نمایندګۍ ریاست د ګرځنده روغتیایی کلینیک روغتیاپالانو بېوزله هېوادوالو ته روغتیایی چوپړتیاوې وړاندې کړی دی. د افغانی سرې میاشتې ټولنې د کنړ نمایند ګۍ ریاست اړوند ګرځنده روغتیایی کلینیک روغتیا پالانو په اسمار، او غازی اباد ولسوالیو کې په وړیا ډول د هغه بېوزله هېواد والو د لاسنوی په موخه خپلې روغتیایی چوپړتیاوې وړاندې کړی دی، چې په لرې پرتو سیمو کې د بېوزلۍ شپې سبا کوی او له روغتیایی چوپړتیاوو څخه بې برخې دی. یادو شوو روغتیا پالانو د خپل روغتیایی پلان له مخې په تېره یوه میاشت کې (۱۱۴۰) تنه ناروغانو ته درملنه ترسره کړې او هم یې(۳۵) تنه ماشومان واکسین کړی. همدارنګه (۵۵) تنو ټپیانو ته پانسمان او زرقیات تر سره شوی دی. د یاد ټیم قابلو هم (۶۴) تنو میرمنو ته له ولادت څخه مخکې او له ولادت څخه روسته د ښه صحت په برخه کې روغتیایی سلا مشوری او وړیا درمل توزیع کړی دی. په یاد موده کې (۱۳۳۰)تنه له صحی تعلیماتو څخه برخمن شوی هم دی. د افغانی سرې میاشتې د کنړ نمایندګۍ د خپرونو مدیر محمد اسماعیل